DLNA on lyhenne sanoista Digital Living Network Alliance, joka on kuluttajaelektroniikka-, tietokone- ja mobiililaitteita valmistavien yritysten liittouma, jonka on tarkoitus taata, että eri laitteet voivat helposti jakaa verkkoyhteyden avulla keskenään tietoa, kuten digikuvia tai videotiedostoja.
DLNA:han kuuluvat mm. HP, Intel, AMD, Microsoft, Nokia, Philips, Samsung, Sony, Pioneer, Motorola ja Toshiba.
DLNA myöntää laitteille sertifikaatteja, joiden avulla kuluttajien on helpompi tunnistaa ne laitteet, jotka täyttävät DLNA:n asettamat vaatimukset ja ovat täten keskenään yhteensopivia. DLNA-sertifikaatti vaatii, että laite on UPnP-yhteensopiva ja jos laitteessa on WLAN-tuki, täytyy sillä olla myös Wi-Fi-sertifikaatti, jotta se voi saada DLNA-sertifikaatin.
DLNA Certified logo
DLNA-sertifikaatin saaneita laitteita voi etsiä täältä.